462 



(79) Viro nobilissimo 



D. D. Carol. a Linné 

 Arch. reg. Equ. spl. Prof. celeb. 

 s. p. d. 



J. C. Fabricius 



Litteras TVAS, quibus me nouissime beasti, maxima 

 cum voluptate iterum iterumque perlegi. Laetor TE valere 

 et me beneuolentia TVA liaud indignum aestimare, quum 

 omnes in historia naturali progressus, qualescunque denique 

 sint, praeceptori optimo maxime debeo. 



Semina haud pauca a Dom. Millero accepta ante men- 

 sem ad Zoégam meum Hafniae misi, quae, vt spero, iam ac- 

 cepisti; inter illa fuerunt, nisi fallor, et semina Ortegiae et 

 Pentstemonis. Expetii ab Ellisio aliisque semina Ellisiae, at 

 fuit in hortis Angliae et omnino periit. 



Exspectamus auide secundum tertiumque systematis To- 

 mum, qui nondum Angliam attigerunt. Magna et antea inau- 

 dita exspecto. 



Audiuisti certe de succedaneo illo Theae, quod in Ame- 

 rica loco Theae adhibent incolae sub nomine Labrador Thee, 

 at forte planta ignota, in speciebus enim plantarum baud 

 inuenio. Est Ledi species simillima nostrae charactere, odore, 

 sapore, at stamina tantuni quinque et folia paullo latiora. 

 Paruam buius Theae quantitatem, si desideras, communicabo. 



Misi etiam cum seminibus pauca specimina cryptogamiæ, 

 quae noua credidi, iudicium TVVM de illis humillime expeto. 

 Sunt quaedam inprimis Lichenum, quae mihi satis distincta 

 videutur. In autumno plura melioraque communicare valebo. 

 Vidi iam in hortis plantas haud paucas nondum descriptas, 

 quarum flores auide exspecto. Colligam quantum valebo et 

 simulac bene siccata sunt specimina ad TE mittam. 



In autumno exspectamus opus entomologicum a D. Drury 

 editum, quod continebit descriptiones et quinquaginta tabulas 

 insectorum Indiarum nondum descriptorum. Descriptiones 

 amplae, taediosae, at figurae bonae, accuratae et insecta noua. 



